Pasi Vainikka

Pasi Vainikka (s. 3. kesäkuuta 1977) on suomalainen tekniikan tohtori ja hiilidioksidista sekä sähköstä proteiinia valmistavan Solar Foods -yrityksen toimitusjohtaja. Hän perusti yrityksen yhdessä tekniikan tohtori Juha-Pekka Pitkäsen, professori Jero Arolan, tutkimusinsinööri Sami Holmströmin, liikemies Jari Tuovisen ja Janne Mäkelän kanssa vuonna 2017.

Elämä ja ura 
Vainikka on kotoisin Lappeenrannasta. Hän opiskeli Kesämäen lukiossa, josta valmistui ylioppilaaksi vuonna 1996, ja suoritti varusmiespalveluksen vuosien 1996-1997 aikana alokkaana Karjalan prikaatissa, upseerikokelaana kurssilla 209 ja kouluttajakokelaana kurssilla 210 RUK:ssa Haminassa. Sotilasarvoltaan Vainikka on yliluutnantti. Lappeenrannan teknillisessä korkeakoulussa (nykyisin LUT) Vainikka aloitti energiatalouden opintonsa vuonna 1997, ja valmistui diplomi-insinööriksi vuonna 2002. Samanaikaisesti hän myös suoritti Iso-Britannian Cranfieldin yliopistossa maisterintutkinnon energiatekniikasta vuonna 2000–2001. Valmistuttuaan hän työskenteli tutkijana VTT:llä polttotekniikan tutkimusryhmässä vuosina 2002–2006, ja jatkoi tutkimustiimin vetäjänä vuosina 2007–2008. 

Vainikka suoritti väitöskirjaopintonsa Åbo Akademin poltto- ja materiaalikemian -oppiaineesta. Vainikan vuonna 2011 valmistunut väitöskirja Occurrence of bromine in fluidised bed combustion of solid recovered fuel käsittelee bromin esiintymistä kiinteissä polttoaineissa ja luonnehtii bromin käyttäytymistä kierrätyspolttoaineen leijukerrospoltossa. 

Väitöskirjaopintojensa aikana ja niiden jälkeen vuosina 2010–2018, Vainikka jatkoi työskentelyä VTT:llä eri tutkimusprojekteissa ja tehtävissä: asiakaspäällikkönä ja tutkimuskoordinaattorina energiatutkimuksen strategisessa ohjausryhmässä, ja uusiutuvien energioiden johtavana tutkijana. 

Hän on toiminut LUT:in uusiutuvan energian dosenttina vuodesta 2018.

Vainikka on myös työskennellyt useissa kehitysprojekteissa fossiilisten polttoaineiden ja uusiutuvien energiamuotojen parissa Suomessa ja ulkomailla. 

Vainikka toimi avainhenkilönä ja vastuullisena johtajana Tekesin (nyk. Business Finland) rahoittamassa Neo-Carbon Energy strategisessa tutkimusavauksessa, joka on tiettävästi Suomen suurin yksittäinen uusiutuvan energian tutkimushanke. Tutkimusavauksesta syntyneisiin Viimeisimpiin projekteihin lukeutuivat muun muassa SOLETAIR fuel-from-air , Neo-Carbon Food  ja The Global Internet of Energy.

Tunnustukset 

 Mission Innovation Champion, Finland. 2019 
 Kemianteollisuuden innovaatiopalkinto, Radikaali innovaatio -kunniamaininta “ilmasta ruokaa.” 2018
 Väitöskirja Occurrence of bromine in fluidised bed combustion of solid recovered fuel. 2012. Accepted with honours.
 Agriculture leaders to watch in 2019 
 Cranfield University, The School of Engineering:  The Energy Prize of the academic year for the best overall performance on the MSc course. 2000/2001
 Lappeenrannan kaupungin apuraha menestyksellisestä edistymisestä maisterinopinnoissa. 2002
 LUT:in apuraha menestyksestä maisterinopinnoissa. 2001
 UPM ‘Process Enhancement Initiative’ -palkinto ratkaisusta virtausnopeuden laskemiseen. 2000

Yli 20 tiedejulkaisua ja 30 akateemista tekstiä vuodesta 2002 alkaen.

Lähteet

Aiheesta muualla 

 Solar Foods

Suomalaiset yrittäjät
Vuonna 1977 syntyneet
Elävät henkilöt